Rino Serra/Le fior dël mal/011


XI. LA DËSDITA  
Për solevé 'n pèis parej, 
Sisifo, a-i vurerìa tò ardiman! 
Bin travajand ëd cheur e tan, 
L'art l'é longa e pì 'd temp bzògna avej. 

Leugn da seporture famose, 
Vers un simiteri apartà, 
Mè cheur coma 'n tamborn velà 
Va batend marce pòch giojose. 

Vàire giòje a deurmo bin quatà 
Là 'nt lë scur e dësmentià, 
Bin lontan da sape e sonde; 

Pì 'd na fior a sbarda con regret 
Sò përfum doss coma 'n segret 
Ant le solitudin përfonde. 

Rino Serra
Leteratura piemontèisa
Baudelaire